Държавен вестник, бр. 66, 2023 г., стр. 135

БРОЙ  66	
Д Ъ Р Ж А В Е Н  В Е С Т Н И К 	
СТР.  135  
годишен размер на разходите за издръжка за 
дейност „Общинска администрация“.
(2) Размерът на средствата за представител­
ни разходи за общинските съвети не може да 
бъде по-голям от 1,5 на сто от общия годишен 
размер на разходите за издръжка за дейност 
„Общинска администрация“.
Чл. 95. Кметът на община, за която срокът 
на процедурата за финансово оздравяване е 
изтекъл през 2022 г. и отпуснатият по реда 
на чл. 130ж, ал. 1 от Закона за публичните 
финанси заем не е възстановен, изпраща про­
екта на бюджет на общината за съгласуване от 
министъра на финансите. При разглеждането 
от общинския съвет на бюджета на общината 
се обсъжда и становището на министъра на 
финансите.
Чл. 96. (1) Данъчно задължените лица за­
плащат годишния данък върху таксиметров 
превоз на пътници за 2023 г., определен в съот­
ветната наредба на общинския съвет, намален 
с разликата между размера на определения 
от общинския съвет годишен данък върху 
таксиметров превоз на пътници за 2022 г. и 
минималния годишен размер на данъка по 
чл. 61ф от Закона за местните данъци и такси 
от 300 лв., но не по-малко от 300 лв. Издаде­
ното разрешение по чл. 24а, ал. 1 от Закона 
за автомобилните превози се получава след 
заплащането на данъка.
(2) Общините получават компенсация от 
държавния бюджет за намалението в прихо­
дите от данък върху таксиметров превоз на 
пътници в размер, определен въз основа на 
броя на автомобилите, за които е издадено 
разрешение за извършване на таксиметров 
превоз на пътници през 2023 г., умножен 
по разликата между размера на годишния 
данък върху таксиметров превоз на пътници 
за 2022 г., определен в съответната наредба 
на общинския съвет, и минималния годишен 
размер на данъка по чл. 61ф от Закона за 
местните данъци и такси от 300 лв., като се 
отчита чл. 61ч от същия закон.
(3) Общините обявяват на интернет стра­
ниците си годишния размер на дължимия 
от данъчно задължените лица данък върху 
таксиметров превоз на пътници за 2023 г. 
съгласно ал. 1.
(4) Средствата по ал. 2 се осигуряват от 
Министерския съвет по реда на чл. 109, ал. 3 от 
Закона за публичните финанси по предложение 
на министъра на транспорта и съобщенията.
(5) Надвнесените от данъчно задължените 
лица суми за данъка върху таксиметров превоз 
на пътници за 2023 г. подлежат на прихващане 
или възстановяване от общините по реда на 
Данъчно-осигурителния процесуален кодекс.
Чл. 97. По реда на чл. 106 от Закона за 
публичните финанси могат да се прихващат 
и дължимите лихви по чл. 105, ал. 1 от съ­
щия закон.
Чл. 98. (1) Акционерните дружества с над 
50 на сто държавно участие в капитала и 
дружествата, които те контролират, в които 
размерът на средствата на Фонд „Резервен“ 
е достигнал или е надхвърлил една десета 
част от капитала или определената от устава 
по-голяма част, при приключване на финан­
совата 2022 г. не правят отчисления за Фонд 
„Резервен“.
(2) Акционерните дружества по ал. 1, в 
които средствата на Фонд „Резервен“ са в 
размер, по-малък от посочения в ал. 1, при 
приключване на финансовата 2022 г. правят 
отчисления за фонда в размер на една десе­
та част от реализираната печалба, а когато 
така определените отчисления биха довели 
до превишаване на определения размер на 
Фонд „Резервен“, правят отчисления в размер, 
съответстващ на средствата, необходими за 
неговото попълване.
Чл. 99. (1) Държавните и общинските пред­
приятия и едноличните търговски дружества 
с държавно, съответно с общинско участие, 
отдали под наем предоставените им застроени 
или незастроени недвижими имоти, дължат 
вноска в размер 50 на сто от получения наем 
в държавния бюджет, а общинските – в об­
щинския бюджет.
(2) Алинея 1 не се прилага за юридически 
лица, когато при тяхното образуване или 
преобразуване имуществото, което те отдават 
под наем, е предоставено за извършване на 
дейности, свързани с отдаването под наем.
(3) Държавните или общинските лечебни 
заведения – еднолични търговски дружества, 
както и лечебните заведения – търговски 
дружества със смесено държавно и общинско 
участие в капитала, прилагат чл. 105 от Закона 
за лечебните заведения.
(4) Сумите по ал. 1 се внасят от държав­
ните предприятия и едноличните търговски 
дружества с държавно участие в капитала в 
10-дневен срок от всяко получаване на суми 
по наемния договор по сметка за приходите 
по централния бюджет на Националната 
агенция за приходите.
(5) Сумите по ал. 1 се внасят от общин­
ските предприятия и едноличните търговски 
дружества с общинско участие в капитала в 
10-дневен срок от всяко получаване на суми 
по наемния договор по сметката за приходите 
на общината, която има участие в съответното 
общинско предприятие или дружество.
(6) Вноските по ал. 1, дължими към дър­
жавния бюджет, се установяват и събират от 
Националната агенция за приходите по реда на 
Данъчно-осигурителния процесуален кодекс.
(7) Вноските по ал. 1, дължими към об­
щинския бюджет, се установяват и събират 
от органите на общинската администрация 
по реда на Данъчно-осигурителния процесу­
ален кодекс.